## „Acer“ pristato ploną, bet galingą žaidimams skirtą nešiojamąjį kompiuterį „Predator Triton 700“

Dailaus minimalistinio dizaino įrenginyje puikiai dera dydis, našumas ir funkcijos.

**Redaktoriaus apžvalga**

* „Predator Triton 700“ aliuminio korpuse sumontuotas 15,6 col. FHD IPS ekranas ir integruotos geriausios klasėje ploniems, tačiau galingiems žaidimų nešiojamiesiems kompiuteriams skirtos technologijos.
* Du „Acer AeroBlade™“ 3D ventiliatoriai užtikrina tinkamą, itin plonos formos koeficientą atitinkančią temperatūrą.
* Tarp žaidimams būtinos techninės įrangos ir funkcijų yra standartinės įtampos septintos kartos „Intel® Core™“ procesoriai, naujausios „NVIDIA® GeForce® GTX 10“ serijos vaizdo plokštė, greiti NVMe PCIe SSD diskai ir itin sparti „Thunderbolt 3“ technologija.
* Be to, „Triton 700“ turi mechaninę klaviatūrą, „PredatorSense“ programinę įrangą ir NVIDIA G-SYNC™ monitoriaus palaikymo funkciją.

**NIUJORKAS (2017 m. balandžio 27 d.)** Šiandien Niujorke vykusioje „Acer“ pasaulinėje „next@acer“ spaudos konferencijoje įmonė pristatė galingą ir ploną „Predator Triton 700“ žaidimams skirtą nešiojamąjį kompiuterį. Dailiame 18,9 mm storio ir 2,6 kg sveriančio nešiojamojo kompiuterio aliuminio korpuse sumontuotas 15,6 col. FHD IPS ekranas ir geriausios klasėje kompiuterio technologijos, taip užtikrinant idealų dydžio ir našumo derinį, bet neaukojant temperatūros valdymo, funkcijų ar tvirtumo.

Pirmosios itin plonų „Predator Triton“ žaidimams skirtų nešiojamųjų kompiuterių serijos įrenginių juodas korpusas pasižymi minimalistiniu dizainu su tiesiais kontūrais ir nukirstais priekiniais kampais. Didelė stiklo plokštė virš klaviatūros yra langas į nešiojamojo kompiuterio aušinimo sistemą, kurią sudaro „AeroBlade™“ 3D ventiliatorius ir penki šilumos vamzdžiai. Ji taip pat veikia kaip „Precision Touchpad“ jutiklinis pultas.

Šiems kompiuteriams galios suteikia standartinės įtampos septintos kartos „Intel® Core™“ procesorius, naujausia, didelio našumo 10 serijos „NVIDIA® GeForce®“ vaizdo plokštė, du RAID 0 konfigūracijos NVMe PCIe[[1]](#endnote-1) SSD diskai ir iki 32 GB talpos DDR4 2400 MHz atmintis.

Siekiant užtikrinti kuo įtaigesnę žaidimo patirtį, virtualios realybės technologijas palaikantis „Predator Triton 700“ gali atkurti ryškius ir tikroviškus vaizdus 15,6 colio FHD IPS ekrane su NVIDIA® G-SYNC™ palaikymu, leidžiančiu prijungti išorinį monitorių. „Dolby Audio™ Premium“ ir „Acer TrueHarmony™“ užtikrina įspūdingą garsą su sodria akustika. Naudojant „Skype“ verslui sertifikatą, pokalbių garsas yra aiškus ir nevėluoja.

Minėtąsias nešiojamojo kompiuterio specifikacijas papildo „Killer DoubleShot Pro“ tinklo valdymo ir „Thunderbolt™ 3“ ryšio funkcijos, kurios užtikrina iki 40 GB per sek. spartą ir palaiko dvi 4K vaizdo išvestis. „Predator Triton 700“ taip pat turi dvi USB 3.0 jungtis (palaikančias USB įkrovimą be maitinimo), vieną USB 2.0 jungtį, HDMI 2.0 jungtį, vieną „DisplayPort“ jungtį ir „Gigabit Ethernet“ jungtį tiems naudotojams, kuriems labiau patinka laidinis ryšys. Tinklo funkcijas palaiko „Killer DoubleShot™ Pro“ technologija, parenkanti sparčiausią tinklo ryšį (eternetą arba belaidį ryšį) ir siunčianti per šią sąsają visą didelio prioriteto srautą. Standartiniam srautui naudojamas kitas ryšys.

Žinoma, nėra nė vieno žaidimams skirto nešiojamojo kompiuterio, kuris neturėtų mechaninės klaviatūros, užtikrinančios kokybišką teksto rinkimą ir greitą bei tikslų reagavimą. Kiekvienas RGB spalvomis apšviečiamos klaviatūros klavišas gali būti programuojamas atskirai.

„PredatorSense“ programinė įranga leidžia žaidėjams iš pagrindinės sąsajos valdyti ir tinkinti svarbiausias „Predator Triton 700“ funkcijas, įskaitant apšvietimą, sparčiuosius klavišus, ventiliatorių valdymą ir bendrą sistemos stebėjimą.

„Triton“ dviejų ventiliatorių sistemą sudaro „Acer“ patentuoti „AeroBlade™“ 3D ventiliatoriai su itin plonomis metalinėmis mentėmis, kurie užtikrina sklandų įrenginio veikimą intensyviai ir daug žaidžiant.

Tikslios specifikacijos, kainos ir galimi modeliai skirtinguose regionuose skirsis. Norėdami sužinoti daugiau apie konkrečiose rinkose parduodamus kompiuterius, produktų specifikacijas ir kainas, susisiekite su artimiausiu „Acer“ biuru, kurio kontaktus rasite apsilankę [www.acer.com](http://www.acer.com/).

Naujasis „Predator Triton 700“ kompiuteris buvo pristatytas šiandien „next@acer“ spaudos konferencijoje Niujorke. Įmonė paskelbė apie naujus įrenginius ir sprendimus žaidėjams, kūrėjams, šeimoms, studentams ir profesionalams. Daugiau informacijos rasite apsilankę [www.acer.com/nextatacer](http://www.acer.com/nextatacer).

**Apie „Acer“**

„Acer“ buvo įkurta 1976 m. kaip techninės, programinės įrangos ir paslaugų įmonė, kurios veikla apima inovatyvių gaminių, padedančių gerinti žmonių gyvenimus, tyrimus, dizainą, rinkodarą, pardavimą ir palaikymą. „Acer“ siūlo kompiuterius, ekranus, projektorius, serverius, planšetinius kompiuterius, išmaniuosius telefonus ir ant rankos nešiojamus įrenginius. Ji taip pat kuria debesies technologijomis pagrįstus sprendimus, kad būtų lengviau sujungti internetu sąveikaujančius įrenginius. 2016 m. „Acer“ atšventė savo 40-ąjį jubiliejų. Šiuo metu ji yra viena iš 5 didžiausių kompiuterių gamintojų pasaulyje. Įmonė veikia daugiau nei 160 šalių ir joje dirba 7 000 žmonių. Daugiau informacijos rasite apsilankę [www.acer.com](http://www.acer.com).

**Kontaktai spaudai**

Šiaurės ir Pietų Amerikos regionas – Lisa Emard Tel.: +1-949-471-7705 El. paštas: lisa.emard@acer.com  
EMEA regionas – Manuel Linnig Tel.: +41 91 2610 522 El. paštas: manuel.linnig@acer.com  
Įmonė / Azijos regionas – Steven Chung Tel.: +886-2-86913202 El. paštas: steven.h.chung@acer.com

© „Acer Inc.“, 2017. Visos teisės saugomos. „Acer“ ir „Acer“ logotipas yra registruotieji „Acer Inc.“ prekių ženklai. Kiti nurodyti ar kitaip pateikti prekių ženklai, registruotieji prekių ir (arba) paslaugų ženklai yra jų atitinkamų savininkų nuosavybė. Visi pasiūlymai gali būti keičiami be išankstinio pranešimo ar įsipareigojimo ir gali būti nepasiekiami pardavimo kanalais. Nurodytos kainos yra gamintojo siūlomos mažmeninės prekybos kainos, kurios skirtingose vietose gali skirtis. Pardavimo mokesčiai taikomi papildomai.

1. Specifikacijos skirtinguose regionuose ir rinkose gali skirtis. [↑](#endnote-ref-1)